
Către,

 Comisia pentru industrii şi servicii 

 Comisia juridică, de disciplină şi imunităţi
AVIZ

asupra proiectului de Lege privind unele masuri prealabile lucrărilor de reabilitare a infrastructurii feroviare publice

În conformitate cu prevederile art.89 şi 108 din Regu1amentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice 
a fost sesizată, spre dezbatere şi avizare în procedură de urgenţă, cu proiectul de Lege privind unele măsuri prealabile lucrărilor de reabilitare a infrastructurii feroviare publice, transmis cu adresa nr.P.L.X- 187 din 23 mai 2005 şi înregistrat sub nr.24/197/24.05.2005.

Potrivit prevederilor art.60 din Regulamentul Camerei Deputaţilor, republicat, Comisia a dezbătut proiectul de lege sus-menţionat în şedinţa din 25.05.2005.


Membrii Comisiei au examinat proiectul de lege, expunerea de motive, precum şi avizul favorabil al Consiliului Legislativ nr.293/31.03.2005.


În urma dezbaterilor, membrii comisiei au hotărât, în unanimitate, să avizeze favorabil proiectul de lege în forma prezentată de Senat.


Proiectul de lege a fost adoptat de Senat în şedinţa din 19 mai 2005.


În raport cu obiectul şi conţinutul său, proiectul de lege face parte din categoria legilor ordinare.
        PREŞEDINTE,



       SECRETAR,

         Dr. ATTILA KELEMEN 

            Ioan MUNTEANU  
Întocmit: expert Adrian Goţa 
